
PRILOGA 1 (spremni dopis – 1. del):

	Številka: 500-246/2026/6 (002-21)

	Ljubljana, 8. 9. 2026

	
GENERALNI SEKRETARIAT VLADE REPUBLIKE SLOVENIJE
Gp.gs@gov.si


	ZADEVA: Informacija o uradnem obisku državnega sekretarja Franca Kanglerja na Ministrstvu za varnost Bosne in Hercegovine v Sarajevu 21. in 22. septembra 2026  – predlog za obravnavo


	1. Predlog sklepov vlade:

	Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22 in 57/25 – ZF in 555/26) je Vlada Republike Slovenije na ……seji dne …... sprejela naslednji
SKLEP:
Vlada Republike Slovenije se je seznanila z Informacijo o uradnem obisku državnega sekretarja Franca Kanglerja na Ministrstvu za varnost Bosne in Hercegovine v Sarajevu 21. in 22. septembra 2026.



mag. Janja Garvas
generalna sekretarka


Priloga:
· Informacija 

Prejmejo:
· Ministrstvo za notranje zadeve in javno upravo
· Ministrstvo za zunanje in evropske zadeve


	2. Osebe, odgovorne za strokovno pripravo in usklajenost gradiva:

	Suzana Ivanović, vodja Službe za evropske zadeve in mednarodno sodelovanje, Ministrstvo za notranje zadeve in javno upravo

	3. Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	Državni sekretar na Ministrstvu za notranje zadeve in javno upravo Franc Kangler bo med 21. in 22. septembrom 2026 opravil uradni obisk na Ministrstvu za varnost Bosne in Hercegovine. 

Sprejel ga bo vršilec dolžnosti ministra za varnost g. Ivica Bošnjak. Predviden je tudi obisk Mejne policije ter začasnega sprejemnega centra Lipa. 

Na uradnem obisku bo pogovor tekel o stanju migracij v Bosni in Hercegovini.



	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	NE

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR: /




	7.b Predstavitev ocene finančnih posledic pod 40.000 EUR:
Potrebna finančna sredstva za stroške obiska so zagotovljena v okviru materialnih stroškov Ministrstva za notranje zadeve in javno upravo.

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.

	NE

	Gradivo (predpis) je bilo poslano v mnenje: 
· Skupnosti občin Slovenije SOS: NE
· Združenju občin Slovenije ZOS: NE
· Združenju mestnih občin Slovenije ZMOS: NE

Predlogi in pripombe združenj so bili upoštevani:
· v celoti,
· večinoma,
· delno,
· niso bili upoštevani.

Bistveni predlogi in pripombe, ki niso bili upoštevani.


	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	

	

	
FRANCI MATOZ
MINISTER





Informacija o uradnem obisku državnega sekretarja Franca Kanglerja na Ministrstvu za varnost Bosne in Hercegovine v Sarajevu 21. in 22. septembra 2026  

1. Namen srečanja:

Državni sekretar Franc Kangler bo 21. in 22. septembra 2026 izvedel uradni obisk v Bosni in Hercegovini.

Namen uradnega obiska je seznanitev z migracijsko situacijo v Bosni in Hercegovini in iskanje možnosti za sodelovanje na področju migracij med Republiko Slovenijo ter Bosno in Hercegovino.

2. Program srečanja:

Uradni obisk bo potekal 21. in 22. septembra 2026.

Prvi dan, 21. septembra 2026 bo v Sarajevu državnega sekretarja Franca Kanglerja sprejel vršilec dolžnosti ministra za varnost Bosne in Hercegovine g. Ivica Bošnjak. Nato bo sledil obisk Mejne policije Bosne in Hercegovine.

Drugi dan, 22. septembra 2026, bo državni sekretar Franc Kangler obiskal začasni sprejemni center Lipa, ki je v Unsko-Sanskem Kantonu v bližini Bihaća.

3. Obrazložitev:

V letu 2026 od januarja do konca maja so se nezakoniti prehodi meje na Zahodno balkanski poti v primerjavi z enakim obdobjem lani zmanjšali za 20% (3.430/4.288 nezakonitih prehodov). Kljub temu se v regiji po vsej verjetnosti dogajajo neopaženi premiki migrantov. Republika Slovenija beleži višje številke nelegalnih prehodov, kot so zabeležene v državah na Zahodno balkanski migracijski poti.

Na meji med Bosno in Hercegovino (BiH) ter Hrvaško, ki je najbolj obremenjen odsek na zahodno balkanski poti, se je migracijski pritisk v maju 2026 v primerjavi z aprilom 2026 zmanjšal (-37%, 490 v primerjavi z 776 nezakonitih prehodov) in ostaja na nizkih absolutnih številkah, vendar pa je nadzor na mejah in v notranjosti BiH pogosto pomanjkljiv, predvsem zaradi pomanjkanja koordinacije med različnimi policijami BiH ter splošnim pomanjkanjem policistov. 

Aprila 2026 so bili vzdolž Zahodno balkanske poti najpogosteje obravnavni državljani Afganistana (23%), Turčije (19%) – imajo brezvizumski režim z vsemi zahodno balkanskimi partnerji, Egipta (16%), Palestine (5%) in Kitajske (5%) – imajo brezvizumski režim z Albanijo, BiH in Srbijo.

Republika Slovenija Bosno in Hercegovino BiH, zaradi svoje geografske bližine, geografije njenega ozemlja, politične razdrobljenosti in neusklajenosti vizumskega režima z režimom EU, prepoznava kot zelo pomembno tranzitno državo na Zahodno balkanski migracijski poti. Vsaka sprememba v BiH lahko pripelje do izboljšanja ali poslabšanja migracijske situacije v Sloveniji.

Z namenom pridobitve boljšega pregleda nad stanjem nedovoljenih migracij, namerava državni Sekretar Franc Kangler izvesti uradni obisk v Bosni in Hercegovini. Obisk bo predstavljal odlično priložnost za seznanitev z migracijsko situacijo v BiH in aktualnim stanjem na terenu ter ukrepi katere načrtujejo in izvajajo v BiH. Prav tako bo obisk omogočil tesnejše stike in iskanje možnosti za boljše medsebojno sodelovanje in pomoč pri upravljanju migracij v BiH in s tem zmanjšanjem migracijskega pritiska na Slovenijo.


4. Delegacija Republike Slovenije:
· Franc Kangler, državni sekretar, Ministrstvo za notranje zadeve in javno upravo,
· člani delegacije bodo imenovani naknadno.

